text: ২০১৭ সালে মারা যাওয়া ব্যক্তি উচ্চমাধ্যমিকের পরীক্ষক! | Newsbangladesh
  বৃহস্পতিবার, মে ২৩, ২০১৯ ৬:৩২
  ২০১৭ সালে মারা যাওয়া ব্যক্তি উচ্চমাধ্যমিকের পরীক্ষক!
  ২০১৭ সালে গাজীপুরে মারা যাওয়া এক ব্যক্তিকে এ বছর উচ্চমাধ্যমিক পরীক্ষায় পরীক্ষক নিয়োগ দিয়েছে ঢাকা মাধ্যমিক ও উচ্চমাধ্যমিক শিক্ষা বোর্ড।
  গাজীপুরের কাপাসিয়া উপজেলার শহীদ তাজউদ্দীন আহমদ ডিগ্রি কলেজের জীববিজ্ঞান বিভাগের সাবেক সহকারী অধ্যাপক মো. সানাউল্লাহ হায়দার ২০১৭ সালে মারা গেছেন। কিন্তু তাকে এ বছরের উচ্চমাধ্যমিক পরীক্ষায় বহিঃপরীক্ষক নিয়োগ দেয় বোর্ড।
  বোর্ডের সচিব তপন কুমার সরকার জানান, শিক্ষকদের তথ্য অনলাইনে আপডেট করা হয়নি বলে এই ভুল হয়েছে।
  তিনি বলেন, প্রতিবছর কলেজের শিক্ষকদের তথ্য অনলাইনে আপডেট করতে বলা হয়। কিন্তু ওই কলেজের শিক্ষকদের তথ্য আপডেট করা হয়নি। ফলে আগের তথ্যের ভিত্তিতেই তাকে বহিঃপরীক্ষক নিয়োগ দেয়া হয়।
  আপডেট না করা প্রসঙ্গে শহীদ তাজউদ্দীন আহমদ ডিগ্রি কলেজের অধ্যক্ষ মো. মিজানুর রহমান চৌধুরী বলেন, "কলেজের আইসিটি শিক্ষককে ওই তালিকা আপডেট করার দায়িত্ব দেওয়া হয়েছিল। তবে তিনি আপডেট করেছিলেন কিনা এ মুহূর্তে তা জানা নেই। পরে জেনে বলতে হবে।"